b'\n_START_ARTICLE_\nGene Snitsky\n_START_PARAGRAPH_\nEugene Alan Snisky (f\xc3\xb8dt d. 14. januar 1970) er en amerikansk fribryder der i \xc3\xb8jeblikket k\xc3\xa6mper under navnet Snitsky for World Wrestling Entertainment p\xc3\xa5 RAW.\n_START_SECTION_\nBiografi\n_START_PARAGRAPH_\nSnitsky blev tr\xc3\xa6net af Afa Anoai p\xc3\xa5 The Wild Samoan\'s Wrestling School i Philadelphia. Han wrestlede derfor for skolens egen wrestling promotion, wXw, hvor han blev popul\xc3\xa6r, og fik udgivet en DVD med sine bedste kampe. Snitsky blev tilbudt en kontrakt af WWE, og optr\xc3\xa5dte i en l\xc3\xa6ngere periode p\xc3\xa5 WWE\'s udviklings territorie, Ohio Valley Wrestling, som "Mean" Gene Snitsky". I 2004 debuterede Snitsky p\xc3\xa5 RAW i en kamp mod Kane, og blev berygtet da han slog Kane med en stol i ryggen, s\xc3\xa5 Kane v\xc3\xa6ltede ind i sin "kone" Lita der var "gravid". Litas barn d\xc3\xb8de, og Kane indledte en fejde mod Snitsky for at f\xc3\xa5 h\xc3\xa6vn, mens Snitsky igen og igen p\xc3\xa5stod at det ikke var hans skyld. Efter fejden mod Kane, og en stor main event kamp ved WWE Survivor Series forsvandt Snitsky s\xc3\xa5 sm\xc3\xa5t igen. Han havde nogle mindev\xc3\xa6rdige \xc3\xb8jeblikke med SmackDown! wrestleren Jon Heidenreich, og i slutningen af 2005 og starten af 2006 dannede han et tag team med Tyson Tomko. Snitsky blev for det meste brugt i komiske indslag, indtil han vendte tilbage til ringen p\xc3\xa5 ECW, med et helt nyt look. Han var nu skaldet, og glatbarberet og hans t\xc3\xa6nder var blevet farvet gule for at g\xc3\xb8re ham mere ul\xc3\xa6kker. Snitsky angreb Bobby Lashley men blev i 2007 sendt tilbage til RAW.'